อุทิต นารายัณ

อุทิตนารายัณ ฌา () หรือรู้จักในชื่อ อุทิต นารายัณ (; ; เกิดเมื่อ 1 ธันวาคม ค.ศ.1955) เป็นนักร้องเบื้องหลังชาวอินเดียที่มีผลงานเพลงปรากฏอยู่ในภาพยนตร์อินเดียหลายเรื่อง โดยส่วนใหญ่เป็นภาพยนตร์ภาษาฮินดี โดยมักจะทำหน้าที่ร้องเพลงเบื้องหลังให้กับชาห์รุข ข่าน

เขาได้รับรางวัลภาพยนตร์แห่งชาติ 4 รางวัล และรางวัลฟิล์มแฟร์ 5 รางวัล พร้อมทั้งได้รับการเสนอชื่อเข้าชิงอีก 20 ครั้ง และรางวัลอื่น ๆ อีกมากมาย เขาได้รับรางวัลภาพยนตร์แห่งชาติสาขานักร้องชายยอดเยี่ยม 3 ครั้ง จากเพลง มิตวา (Mitwa) จากภาพยนตร์เรื่อง ละคาน (Lagaan - ค.ศ. 2001), จาเน กะโยน โลค (Jaane Kyon Log) จากภาพยนตร์เรื่อง ดิล จาห์ตา ไฮ (Dil Chahta Hai - ค.ศ. 2001), โฉเต โฉเต สัปเน ซินดะกี (Chhote Chhote Sapne Zindagi) จากภาพยนตร์เรื่อง ขูบสูรัต ไฮ (Khoobsoorat Hai - ค.ศ. 2002) และ เยห์ ตารา โว ตารา (Yeh Taara Woh Taara) จากภาพยนตร์เรื่อง รักข้าเพื่อแผ่นดิน (ค.ศ. 2004) นอกจากนี้ เขายังได้รับรางวัลภาพยนตร์แห่งชาติสาขาภาพยนตร์ยอดเยี่ยมภาษาโภชบุรีในปี ค.ศ. 2005 ในฐานะผู้อำนวยการสร้างภาพยนตร์เรื่อง กับ โหอี คัวนา หะมาร์ (Kab Hoi Gawna Hamar) เขาได้รับรางวัลลตา มังเคศกร จากรัฐบาลมัธยประเทศในปี ค.ศ. 2015 รัฐบาลอินเดียได้มอบรางวัลปัทมศรีให้แก่เขาในปี ค.ศ. 2009 และ ปัทมภูษัณในปี ค.ศ. 2016 เพื่อเป็นการยกย่องผลงานด้านศิลปะและวัฒนธรรมของเขา

ผลงานของเขาในวงการเพลงอินเดียได้รับการยอมรับจาก ลตา มังเคศกร ซึ่งได้มอบตำแหน่ง "เจ้าชายแห่งการร้องเพลงเบื้องหลัง" ให้แก่เขา

เขาร้องเพลงในวงการเพลงประกอบภาพยนตร์ภาษาฮินดีครั้งแรกกับโมฮัมเหม็ด ระฟี ในภาพยนตร์เรื่อง อุนีส-บีซ์ (Unees-Bees) (ค.ศ. 1980)

เพื่อเป็นการยกย่องผลงานของเขาในวงการเพลงเนปาล สมเด็จพระราชาธิบดีพีเรนทระแห่งเนปาลจึงได้พระราชทานเครื่องราชอิสริยาภรณ์โครขาทักษิณาพาหุให้แก่เขาในปี ค.ศ. 2001 เขาเป็นนักร้องชายเพียงคนเดียวในประวัติศาสตร์รางวัลฟิล์มแฟร์ที่ได้รับรางวัลติดต่อกันถึงสามทศวรรษ ได้แก่ ทศวรรษ 1980, 1990 และ 2000

อ้างอิง

แหล่งข้อมูลอื่น




หมวดหมู่:นักร้องอินเดีย
หมวดหมู่:ชาวเนปาล
หมวดหมู่:บุคคลจากรัฐพิหาร